Väike-Konguta mõisa kalmistu

Väike-Konguta mõisa kalmistu on kalmistu Puhja kihelkonnas Tartumaal, tänapäevase haldusjaotuse järgi Majala külas Elva vallas Tartu maakonnas. 

Ajalugu
Kalmistu rajasid Väike-Konguta mõisa tollased omanikud Stokkebyd arvatavasti varsti pärast 1861. aastat, kui nad omandasid mõisa. Esimene matus toimus 1862. aastal ja teadaolevalt viimane toimus 1897. aastal. Kalmistule on kokku maetud 3 lahkunut.Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013. Lk 71

Kirjeldus
Kalmistu jääb mõisa südamest linnulennult 3,3 km kaugusele idakirdesse. Seal on kolme haua tähise osasid. Kalmistu on jäetud maha, kuid seda on hooldatakse vähesel määral.

Arvamus Pala kõrvalmõisa kalmistust
Kuna kalmistule hoopis lähemale jääb Väike-Konguta mõisa Pala kõrvalmõis (kalmistult linnulennult 500 meetri kaugusele põhja), mis sel ajal kuulus samuti Stokkebydele, siis on kalmistut peetud ka Pala kõrvalmõisa kalmistuks."Vana-Tartumaa baltisaksa mõisnike kalmistud". Tartu Postimees, 9. detsember 2008

Kalmistule maetuid
1897 - Peter Stokkeby

Viited

Kirjandus
Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002
Alo Särg. "Väike-Konguta (Klein-Kongota)". - Tartumaa mõisad ja mõisnikud. Argo. Tallinn 2018. Lk 141

Välislingid

Väike-Konguta mõis ja selle kalmistu Eesti mõisaportaalis
"Vana-Tartumaa baltisaksa mõisnike kalmistud". Tartu Postimees, 9. detsember 2008

Kategooria:Puhja kihelkonna kalmistud
Kategooria:Elva vald
Kategooria:Tartu maakonna kalmistud
Kategooria:Eesti mõisakalmistud